लखनऊ. यहां रविवार शाम एक ज्वैलरी शॉप में 13.15 करोड़ रुपए की डकैती हो गई। यह दुकान चौक कोतवाली से सिर्फ 100 मीटर की दूरी पर है। हथियारों से लैस बदमाशों ने हमला किया उस वक्त दुकान बंद की जा रही थी। शोर मचाने पर सर्राफा कारोबारी का सिर फोड़ दिया और उसके बेटे को गोली मार दी। उन्हें अस्पताल में भर्ती किया गया है। हालांकि, बदमाशों की सारी करतूत दुकान में लगे सीसीटीवी कैमरे में कैद हो गई। बोरों में भरा ज्वैलरी और कैश...
- मुकुंद ज्वैलर्स के कैशियर सीताराम के मुताबिक, रात करीब 8.45 बजे 8 बदमाश शॉप में घुस गए। सभी के पास हथियार थे।
- लुटेरों ने गन प्वाइंट पर शॉप ओनर प्रवीण रस्तोगी और उनके बेटे जीतांशु समेत शॉप के सभी इम्प्लॉइज को बंधक बना लिया।
- 2 बदमाशों ने प्रवीण और जीतांशु को गन प्वाइंट पर रखा और उनके बाकी साथी बोरों में ज्वैलरी और कैश भरते रहे।
- प्रवीण ने उन्हें रोकने की कोशिश की तो बदमाशों ने पिस्टल के बट से उनका सिर फोड़ दिया और जीतांशु के पैर में गोली मार दी।
- इस दौरान दुकान के सभी इम्प्लाॅई सीढ़ियों के नीचे छुपे बैठे रहे। उनका कहना है कि बदमाश उन्हें भी गोली मार देने की धमकी दे रहे थे।
15 मिनट में घटना को अंजाम दिया
- पुलिस ने बताया, "वारदात देखकर लगता है कि बदमाशों को ज्वैलरी शॉप में काम करने वाले लोगों और वहां रखे सामान के बारे में पहले से पता था।"
- "बदमाशों ने महज 1 मिनट 36 सेकंड में घटना को अंजाम दिया। वो पूरे प्लान के साथ आए थे और 13 करोड़ से ज्यादा का सामान लूट कर ले गए।"
- हमले में घायल दोनों कारोबारियों का हॉस्पिटल में इलाज चल रहा है।
बंद रहेगा सर्राफा बाजार
- घटना से नाराज सैकड़ों व्यापारी मौके पर इकट्ठा हो गए और हंगामा शुरू कर दिया।
- व्यापारियों ने पुलिस पर सिक्युरिटी में लापरवाही बरतने का आरोप लगाया है।
- सोमवार को सर्राफा बाजार बंद करने का एलान किया गया है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva